**Nastavni program bosanskog jezika i kulture (model C) za obrazovanje učenika pripadnika bošnjačke nacionalne manjine u osnovnim i srednjim školama u RH-Istarskoj županiji**

Poštovana,

na osnovu prava koja proizlaze iz Ustavnog zakona o pravima nacionalnih manjina Republike Hrvatske i Zakona o odgoju i obrazovanju na jeziku i pismu nacionalnih manjina, Vijeće bošnjačke nacionalne manjine Grada Zagreba u rujnu 2017.godine je dobilo od Ministarstva znanosti i obrazovanja odobrenje za organiziranje nastave bosanskog jezika i kulture po modelu C obrazovanja učenika pripadnika bošnjačke nacionalne manjine u osnovnim i srednjim školama u Republici Hrvatskoj.

Sukladno državnom pedagoškom standardu odgoja i obrazovanja nastava prema modelu C odgoja i obrazovanja na jeziku i pismu nacionalnih manjina, uz redovni program na hrvatskom jeziku, izvodi se uz dodatnih 2 do 5 školskih sati namijenjenih njegovanju jezika i kulture nacionalne manjine. Preporuka Agencije za odgoj i obrazovanje je da se predmet *Bosanski jezik i kultura* izvodi kroz 5 (pet) nastavnih sati tjedno u zakonski dopuštenim omjerima.

Za organiziranje nastave prema usvojenom programu potrebno je dobiti podatke o zainteresiranosti učenika za sudjelovanje u ovom programu te je shodno tome potrebno provesti anketu roditelja/staratelja kojom će se utvrditi broj učenika koji bi pohađali navedenu nastavu.

Kako bi do početka iduće školske godine 2018./2019. osigurali sve propisane uvjete za implementaciju programa u školama, ovim putem molimo Vas da ravnateljima i ravnateljicama osnovnih i srednjih škola Istarske županije proslijedite stručno mišljenje Agencije za odgoj i obrazovanje o Nastavnom programu bosanskog jezika i kulture (model C) za obrazovanje učenika pripadnika bošnjačke nacionalne manjine u osnovnim i srednjim školama u RH i upitnik za učenike koji bi htjeli pohađati nastavu po modelu C bosanski jezik i kultura.

 Zahvaljujem se na suradnji i srdačno Vas pozdravljam.

Predsjednik Vijeća bošnjačke nacionalne manjine Istarske županije

Muhamed Muratagić, prof.

PRILOG:

* Stručno mišljenje Agencije za odgoj i obrazovanje o Nastavnome programu bosanskog jezika i kulture (model C) za obrazovanje učenika pripadnika bošnjačke nacionalne manjine u osnovnim i srednjim školama u Republici Hrvatskoj (KLASA: 016-01/17-01/00171; URBROJ: 533 -26 – 17 – 0004, od 7. rujna 2017.)
* Upitnik